**ZMLUVA O ZDRUŽENEJ DODÁVKE PLYNU**

(ďalej len „***zmluva***“)

medzi:

**Odberateľ:**

Názov: **Trenčianska univerzita Alexandra Dubčeka v Trenčíne**

Sídlo: Študentská 2, Trenčín 911 01 Slovenská republika

Zastúpený: rektorom, doc. Ing. Jozefom Habánikom, PhD.

IČO: 31118259

IČ DPH: SK2021376368

Bankové spojenie: Štátna pokladňa

Číslo účtu (IBAN): SK58 8180 0000 0070 0024 0911

Telefónny kontakt: +421 32 7400 143

E-mail: roman.tuchyna@tnuni.sk

(*ďalej len* **„*Odberateľ“***)

a

**Názov dodávateľa**:

**Sídlo**:

**v zastúpení:**

**zápis:**

**IČO:**

**DIČ:**

**IČ DPH:**

**Bankové spojenie:**

**Číslo účtu:**

(ďalej len **„*Dodávateľ*“**)

**Úvodné ustanovenia**

Odberateľ v rámci plnenia svojich úloh obstaráva predmet zákazky postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zák. č. 343/2015 Z. z.“).

Túto zmluvu uzatvára Odberateľ ako verejný obstarávateľ s Dodávateľom ako úspešným uchádzačom zákazky pod spis. č. 10/RRVO/2022-015 vyhlásenej Odberateľom v zriadenom dynamickom nákupnom systéme s názvom *„DNS na dodávky elektriny a zemného plynu pre roky 2022, 2023, 2024 a 2025“* vyhláseného oznámením o vyhlásení verejného obstarávania uverejnenom v Ú. vestníku EU pod číslom 2022/S 015-032511 dňa 21.1.2022

1. **Článok**

**Predmet zmluvy**

* 1. Predmetom tejto zmluvy je záväzok Dodávateľa po dobu účinnosti tejto zmluvy:
1. dodávať zemný plyn do odberných miest Odberateľa definovaných v prílohe č. 1 k zmluve (ďalej len „***odberné miesta***“) za podmienok dohodnutých v tejto zmluve,
2. prevziať za Odberateľa zodpovednosť za odchýlku za odberné miesta voči zúčtovateľovi odchýlok,
3. zabezpečiť pre Odberateľa distribúciu zemného plynu, prepravné služby do odberných miest (ďalej len „***distribučné služby***“).
	1. Predmetom tejto zmluvy je tiež záväzok Odberateľa dodávku plynu odobrať v predpokladanom rozsahu 2090,115 MWh s toleranciou neodobratia alebo prekročenia ± 15 % za všetky odberné miesta ako jeden sumár a za túto dodávku a s tým spojené služby definované v bode 1.1. zaplatiť cenu špecifikovanú v článku 4. tejto zmluvy.
4. **Článok**

**Dodávka zemného plynu**

* 1. Dňom začiatku dodávky zemného plynu a poskytovania služieb podľa tejto zmluvy je 1. deň kalendárneho mesiaca nasledujúceho po účinnosti tejto zmluvy, najskôr však 1.1.2025 o 06:00 hodine.
	2. Zmluvné strany sa dohodli na dodávke zemného plynu v predpokladanom množstve odvodenom od spotreby Odberateľa v odberných miestach za rovnaké obdobie roku 2023, a to 2090,115 MWh s toleranciou neodobratia alebo prekročenia ± 15%.
	3. **Poplatok za nedočerpanie zmluvného množstva plynu**: Odberateľ sa zaviazal odobrať od dodávateľa zemný plyn v rozsahu zmluvného množstva zemného plynu na príslušné vyhodnocovacie obdobie (tzn. ročné zmluvné množstvo). Minimálny celkový odber zemného plynu za príslušné vyhodnocovacie obdobie je 85 % zmluvného množstva zemného plynu prislúchajúceho na dané vyhodnocovacie obdobie. Zmluvné strany sa dohodli, že vyhodnotenie skutočného odberu zemného plynu voči 85 % objednaného zmluvného množstva zemného plynu sa uskutoční vždy po ukončení príslušného vyhodnocovacieho obdobia. Zmluvné strany sa týmto výslovne dohodli, že v prípade, ak v rámci určitého vyhodnocovacieho obdobia odobral odberateľ menej zemného plynu ako je 85 % dohodnutého zmluvného množstva dodávateľ má právo uplatniť voči odberateľovi a odberateľ je povinný uhradiť dodávateľovi poplatok za nedočerpanie vo výške **Ceny za dodávku zemného plynu** (cena úspešného uchádzača) v EUR/MWh za každú neodobratú MWh zemného plynu do spodnej hranice dohodnutého zmluvného množstva zemného plynu (tzn. do 85 % dohodnutého zmluvného množstva).
	4. **Cena plynu pri prečerpaní zmluvného množstva plynu**: Odberateľ sa zaviazal odobrať od dodávateľa zemný plyn v rozsahu zmluvného množstva zemného plynu na príslušné vyhodnocovacie obdobie (tzn. ročné zmluvné množstvo). Maximálny celkový odber zemného plynu za príslušné zmluvné obdobie je 115 % zmluvného množstva zemného plynu prislúchajúceho na dané obdobie určené. Zmluvné strany sa dohodli, že vyhodnotenie skutočného odberu zemného plynu voči objednanému množstvu zemného plynu prislúchajúcemu na príslušné vyhodnocovacie obdobie sa uskutoční vždy po ukončení príslušného vyhodnocovacieho obdobia. Zmluvné strany sa týmto výslovne dohodli, že v prípade, ak v rámci určitého vyhodnocovacieho obdobia odobral odberateľ viac zemného plynu ako 115 % dohodnutého zmluvného množstva, dodávateľ má právo uplatniť voči odberateľovi a odberateľ je povinný uhradiť dodávateľovi **Cenu zemného plynu pri prečerpaní zmluvného množstva zemného plynu**, ktorej výška je zmluvnými stranami dohodnutá a bude určená podľa nasledovného vzorca:

**PP = MN x (TC + AD)**

Kde:

**PP** je cena zemného plynu pri prečerpaní

**MN** znamená množstvo zemného plynu odobraté nad 115 % dohodnutého zmluvného množstva zemného plynu, ktoré sa určí ako rozdiel (a.) skutočne odobratého množstva zemného plynu odberateľom za príslušné vyhodnocovacie obdobie určeného podľa údajov príslušnej PDS, resp. SPP-D, a (b.) zmluvného množstva zemného plynu prislúchajúceho na príslušné vyhodnocovacie obdobie

**x** znamená znamienko pre násobenie;

**TC** je vážený priemer cien na spotovom trhu (index CEGHIX) na burze CEGH zverejňovaných na webovej stránke burzy (<http://www.cegh.at/>) za všetky dni príslušného zmluvného obdobia. Váhou pri výpočte priemeru budú hodnoty skutočného denného odberu zemného plynu resp. hodnoty denného odberu podľa TDO, ak nie je dostupné denné meranie odberu.

**AD** znamená aditív k trhovej cene (ktorý neobsahuje regulované poplatky ani cenu za službu prevzatia zodpovednosti za odchýlku) a zároveň predstavuje pevnú sumu vo výške 8,- EUR/MWh bez DPH.

* 1. Za zemný plyn dodaný podľa tejto zmluvy je považovaný zemný plyn, ktorý prešiel meradlom v odbernom mieste Odberateľa, v množstve, ktoré Dodávateľovi poskytol prevádzkovateľ distribučnej sústavy (ďalej len „***PDS***“).
1. **Článok**

**Zodpovednosť za odchýlky**

* 1. Dodávateľ má uzatvorenú zmluvu o zúčtovaní odchýlok so zúčtovateľom odchýlok:

............................

* 1. Dodávateľ vyhlasuje, že preberá zodpovednosť za odchýlku Odberateľa v plnom rozsahu.
1. **Článok**

**Cena**

* 1. Zmluvné strany sa dohodli na cene zemného plynu podľa tejto zmluvy počas účinnosti zmluvy podľa článku 2 bod 2.1. nasledovne:

**SO**

1. Sadzba za odobratý plyn ........ EUR/ MWh bez DPH
2. Spotrebná daň ........ EUR/ MWh bez DPH
3. Fixná mesačná sadzba ........ EUR/ MWh bez DPH

**MO**

1. Sadzba za odobratý plyn ....... EUR/ MWh bez DPH
2. Spotrebná daň ........ EUR/ MWh bez DPH
3. Fixná mesačná sadzba ...... EUR/ mes. bez DPH
	1. Súčasťou faktúry za dodávku zemného plynu bude aj fakturácia za distribučné služby v cenách PDS, schválených pre obdobie dodávky Úradom pre reguláciu sieťových odvetví a služby súvisiace s prepravou:

! Doplní dodávateľ podľa príslušných sadzieb pre daný rok ak sú známe. V prípade, ak dané sadzby nie sú známe budú doplnené dodatkom zmluvy.!

* 1. Cena celkom (bod 4.1 – bez distribučných a prepravných poplatkov) za 2090,115 MWh zemného plynu je: ..............................EUR bez DPH, ............................... 20% sadzba DPH, .............................. EUR s DPH, slovom ( .......................................................................................................... EUR s DPH)
1. **Článok**

**Platobné podmienky a postúpenie pohľadávky**

* 1. Úhrada za odobratý zemný plyn a s tým spojené služby sa uskutoční formou bezhotovostného platobného styku s mesačnou zálohovou platbou pre jednotlivé odberné miesta Odberateľa. Vyúčtovanie skutočnej spotreby zemného plynu pre každé OM osobitne, bude raz mesačne pre SO a na konci zmluvného vzťahu na základe odpočtu stavu plynomerov pre MO, najneskôr do 15 dní od skončenia príslušného mesiaca.
	2. Po každom vyúčtovaní skutočnej spotreby zemného plynu pre jednotlivé odberné miesta vystaví Dodávateľ faktúru, ktorá bude obsahovať množstvo skutočného mesačného odberu, distribučné poplatky, spotrebnú daň a DPH. Splatnosť faktúry je 20 dní odo dňa doručenia Odberateľovi. Faktúru zašle Dodávateľ poštou na adresu Odberateľa, alebo elektronicky na adresu: el.faktura@tnuni.sk a v kópií  na roman.tuchyna@tnuni.sk.
	3. Faktúra musí obsahovať všetky údaje, ktoré vyžaduje platná právna úprava Slovenskej republiky a EÚ. Údaje na faktúre musia byť v súlade s údajmi uvedenými v uzatvorenej zmluve. V prípade, že faktúra nebude obsahovať predpísané náležitosti, Odberateľ je oprávnený vrátiť ju Dodávateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry kupujúcemu.
	4. Dodávateľ je oprávnený v prípade omeškania s úhradou faktúry zo strany Odberateľa uplatniť si príslušný úrok z omeškania v zmysle platných právnych predpisov.
1. **Článok**

**Trvanie zmluvy**

* 1. Zmluva je uzatvorená na dobu určitú, a to do 01.01.2026 06:00:00 hod.
	2. Každá zo zmluvných strán je oprávnená od zmluvy odstúpiť, ak:

a) dôjde k porušeniu ustanovení tejto zmluvy,

b) bol podaný návrh na vyhlásenie konkurzu voči zmluvnej strane,

c) bol na majetok druhej zmluvnej strany vyhlásený konkurz, alebo bol návrh na vyhlásenie konkurzu zamietnutý pre nedostatok majetku,

d) druhá zmluvná strana vstúpila do likvidácie.

* 1. Odberateľ je oprávnený od zmluvy odstúpiť, ak:
1. nastali skutočnosti podľa § 19 zákona 343/2015 Z. z. Zákon o verejnom obstarávaní a o zmene a doplnení niektorých zákonov.
	1. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane.
2. **Článok**

**Spoločné a záverečné ustanovenia**

* 1. Zmluvné strany sa dohodli, že práva a povinnosti, ktoré nie sú upravené touto zmluvou sa spravujú Prevádzkovým poriadkom PDS, ktorý je verejne dostupný na tejto webstránke: ........................................, zákonom č. 251/2012 Z. z. o energetike a o zmene a doplnení niektorých zákonov, Vyhláškou ÚRSO č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom a Obchodným zákonníkom.
	2. Túto zmluvu je možné meniť a dopĺňať iba v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov, vo forme písomných dodatkov, po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto zmluvy.
	3. Zmluvné strany pristúpia k zmene podmienok zmluvy formou dodatku k zmluve v súlade s ust. čl. 7.2 tejto zmluvy v prípade, ak Úrad pre reguláciu sieťových odvetví upraví poplatky po termíne uzatvorenia tejto zmluvy, alebo dôjde k zmene zákonnej úpravy o DPH, alebo inej zákonnej zmene, ktorá sa dotkne obsahu práv a povinností z tejto zmluvy.
	4. Táto zmluva nadobúda platnosť dňom jej podpísania obidvomi zmluvnými stranami a účinnosť nadobúda nasledujúci deň po dni jej zverejnenia v Centrálnom registri zmlúv.
	5. Táto zmluva je vyhotovená v šiestich rovnopisoch, pričom Dodávateľ obdrží tri vyhotovenia a tri vyhotovenia obdrží Odberateľ.
	6. Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.

**Prílohy k zmluve:**

1. Zoznam odberných miest a ich kategorické zaradenie

V Trenčíne, dňa ............ V ............., dňa .............

 Za Odberateľa: Za Dodávateľa:

**doc. Ing. Jozef Habánik, PhD.**

 **rektor TnUAD**